Βυζαντινής προελεύσεως, η αγαπημένη μπουγάτσα φαίνεται πως κυκλοφορούσε στην Κωνσταντινούπολη ήδη προ Αλώσεως και συνέχισε τα σούρτα φέρτα της και μετά. Με τη Μικρασιατική καταστροφή, λοιπόν, αιώνες μετά, είπε να κάνει το ντεμπούτο της και στη μαμά πατρίδα και δεν τα πήγε και άσχημα. Στις Σέρρες ιδιαίτερα έκανε σουξέ μεγάλο και στη συνέχεια, συνέχισε την πορεία της προς Θεσσαλονίκη και δε σταμάτησε μέχρι να γίνει hit πανελληνίως.